techiaith/cofnodycynulliad_en-cy huggingface dataset:
English: I think the Member is right to raise the issue. Public spaces protection orders were established under sections 59 to 65 of the Anti-social Behaviour, Crime and Policing Act 2014. They are a matter for local authorities and the police. I would also encourage support from the Member in regard to the devolution of policing. Therefore, we would be able to manage all of these issues from the Welsh Government, as opposed to asking her colleagues to try and help us with trying to change for the better our communities, with the support of the police and PCSOs.
Welsh: Rwy'n credu bod yr Aelod yn iawn i godi'r mater. Cafodd gorchmynion gwarchod mannau cyhoeddus eu sefydlu o dan adrannau 59 i 65 o Ddeddf Ymddygiad Gwrthgymdeithasol, Troseddu a Phlismona 2014. Mater i awdurdodau lleol a'r heddlu ydynt. Buaswn hefyd yn annog cefnogaeth gan yr Aelod mewn perthynas â datganoli plismona. Felly, gallem reoli pob un o'r materion hyn o Lywodraeth Cymru, yn hytrach na gofyn i'w chydweithwyr geisio ein helpu i newid ein cymunedau er gwell, gyda chefnogaeth yr heddlu a swyddogion cymorth cymunedol yr heddlu.
English: Thank you for a very important question. We recognise the vital role foster carers in Wales play in looking after children in care. As part of our Improving Outcomes for Children programme, we are working with partners to deliver a fostering in Wales network.
Welsh: Diolch i chi am gwestiwn pwysig iawn. Rydym yn cydnabod y rôl hanfodol y mae gofalwyr maeth yng Nghymru yn ei chwarae wrth ofalu am blant mewn gofal. Fel rhan o'n rhaglen Gwella Canlyniadau i Blant, rydym yn gweithio gyda phartneriaid i ddarparu rhwydwaith maethu yng Nghymru.
English: Thank you for that answer. Further to that, you will be aware that Action for Children has recently claimed that foster care in Wales is in crisis. Figures show that 88 per cent of adults say that they are unlikely to ever consider fostering a child or young adult. So, I would ask: what further action is the Welsh Government planning in order to increase the numbers of foster carers, and do you agree that we need to move to an all-Wales standard, such as in terms of foster carer payments, with a view to reducing competition between providers and geographic areas of Wales?
Welsh: Diolch i chi am yr ateb hwnnw. Ar ben hynny, fe fyddwch yn gwybod bod Gweithredu dros Blant wedi honni'n ddiweddar fod gofal maeth yng Nghymru mewn argyfwng. Mae'r ffigurau'n dangos bod 88 y cant o oedolion yn dweud eu bod yn annhebygol o ystyried maethu plentyn neu oedolyn ifanc ar unrhyw adeg. Felly, buaswn yn gofyn hyn: pa gamau pellach y mae Llywodraeth Cymru yn eu cynllunio er mwyn cynyddu nifer y gofalwyr maeth, ac a ydych yn cytuno bod angen i ni symud i safon Cymru gyfan, mewn perthynas â thaliadau i ofalwyr maeth, er enghraifft, gyda golwg ar leihau cystadleuaeth rhwng darparwyr a rhwng ardaloedd daearyddol yng Nghymru?
English: I've got a working group looking at this. As well as the fostering in Wales framework, our work around promoting stable placements includes a review of special guardianship orders, investment in a new model of adoption support through the National Adoption Service, and a task and finish group on children's residential care. I think this is one of the areas that I don't think should be political in any way, where we have the interests of young people at heart. If the Member has any positive contributions to make, I would be very happy to receive them and feed them into the working group as we move forward.
Welsh: Mae gennyf weithgor yn edrych ar hyn. Yn ogystal â'r fframwaith maethu yng Nghymru, mae ein gwaith mewn perthynas â hyrwyddo lleoliadau sefydlog yn cynnwys adolygiad o orchmynion gwarcheidwaeth arbennig, buddsoddi mewn model newydd o gymorth mabwysiadu drwy'r Gwasanaeth Mabwysiadu Cenedlaethol, a grŵp gorchwyl a gorffen ar ofal preswyl i blant. Rwy'n credu bod hwn yn un o'r meysydd na ddylai fod yn wleidyddol mewn unrhyw ffordd yn fy marn i, lle mae buddiannau pobl ifanc yn agos at ein calonnau. Os oes gan yr Aelod unrhyw gyfraniadau cadarnhaol i'w gwneud, buaswn yn hapus iawn i'w derbyn a'u bwydo i'r gweithgor wrth i ni symud ymlaen.
English: It's not just the service that's in crisis; some of the foster carers and the children that they care for are in crisis. Cabinet Secretary, what assurances can you give us that looked-after children will be able to access emergency support services, such as child and adolescent mental health services, if they are placed in foster placements that are outside the local authority that is responsible for their care order? I have a number of very unfortunate cases that bear witness that this is not happening, and I think we absolutely must change it.
Welsh: Nid y gwasanaeth yn unig sydd mewn argyfwng; mae rhai o'r gofalwyr maeth a'r plant y maent yn gofalu amdanynt mewn argyfwng. Ysgrifennydd y Cabinet, pa sicrwydd y gallwch ei roi i ni y bydd plant sy'n derbyn gofal yn gallu cael mynediad at wasanaethau cymorth brys, fel gwasanaethau iechyd meddwl plant a'r glasoed, os cânt eu gosod mewn lleoliadau maeth y tu hwnt i'r awdurdod lleol sy'n gyfrifol am eu gorchymyn gofal? Mae gennyf nifer o achosion anffodus iawn sy'n tystio i'r ffaith nad yw hyn yn digwydd, ac rwy'n credu'n bendant fod yn rhaid i ni newid hynny.
English: I would urge the Member to write to me specifically with those cases. I will take them up personally to ensure that we look at them with detailed analysis. Look, these young people who find themselves in a fostering placement or childcare setting are extremely vulnerable, and we should be doing more than what we do currently to make sure that these young people are safe and have resilience moving forward. I would welcome the Member's letter when I receive that.
Welsh: Buaswn yn annog yr Aelod i ysgrifennu ataf yn benodol gyda'r achosion hynny. Fe af i'r afael â hwy'n bersonol i sicrhau ein bod yn eu dadansoddi'n fanwl. Edrychwch, mae'r bobl ifanc hyn sydd mewn lleoliad maethu neu leoliad gofal plant yn hynod o agored i niwed, a dylem fod yn gwneud mwy na'r hyn a wnawn ar hyn o bryd i sicrhau bod y bobl ifanc hyn yn ddiogel a'u bod yn wydn ar gyfer y dyfodol. Buaswn yn croesawu llythyr yr Aelod pan ddaw.
English: I thank the Member for his question. This year, I have provided £410,000 to help local authorities build capacity and expertise to support the arrival of unaccompanied asylum children in Wales.
Welsh: Diolch i'r Aelod am ei gwestiwn. Eleni, rwyf wedi darparu £410,000 i helpu awdurdodau lleol i adeiladu capasiti ac arbenigedd i gefnogi dyfodiad plant ar eu pen eu hunain sy'n ceisio lloches yng Nghymru.
English: I'm grateful for the Cabinet Secretary's response. I have passed him the details of Adam Bakhtiari, who is 17 years old, originally from Iran, living in my constituency, and is facing a very difficult situation if he were to be forced to move back to Iran for reasons that we don't have time to go into here. But, in his case, he wasn't given the support that one might've expected that he would've received. He couldn't speak English, for example, and he had been placed in a situation where he couldn't communicate. So, would the Cabinet Secretary look again, to see whether the support that he has referred to is actually reaching the right places and the right children, such as Adam, who deserve all support?
Welsh: Rwy'n ddiolchgar am ateb yr Ysgrifennydd Cabinet. Rydw i wedi rhoi iddo fanylion am Adam Bakhtiari, sydd yn 17, yn wreiddiol o Iran ac yn byw yn fy etholaeth i ar hyn o bryd. Mae'n wynebu sefyllfa anodd iawn pe bai e'n cael ei orfodi i symud yn ôl i Iran am resymau nad oes amser i fynd i mewn iddyn nhw ar hyn o bryd. Yn ei achos ef, nid oedd e wedi cael y gefnogaeth y gallwn ni ei disgwyl. Nid oedd e'n gallu siarad Saesneg, er enghraifft, ac roedd e wedi cael ei roi mewn sefyllfa lle nad oedd modd iddo fe gyfathrebu. So, a fyddai'r Ysgrifennydd Cabinet yn edrych unwaith eto i weld a ydy'r gefnogaeth y mae e wedi cyfeirio ati nawr yn cyrraedd y mannau cywir a'r plant, fel Adam, sydd yn haeddu pob cefnogaeth?
English: I think the Member is right to raise that, and I will ask my team who deal with this particular part of the department to give me reassurances about the finances and how they are distributed and used, particularly regarding the young gentleman that you raise with me. If the Member wishes to write to me with more detail, I'll give that some more measured thought around my response to that.
Welsh: Rwy'n credu bod yr Aelod yn iawn i godi hynny, a byddaf yn gofyn i fy nhîm sy'n ymdrin â'r rhan benodol hon o'r adran i roi sicrwydd i mi ynglŷn â'r cyllid a sut y caiff ei ddosbarthu a'i ddefnyddio, yn enwedig mewn perthynas â'r gŵr ifanc rydych yn sôn amdano. Os yw'r Aelod yn dymuno ysgrifennu ataf gyda mwy o fanylion, fe ystyriaf hynny'n benodol yn fy ymateb.
English: Cabinet Secretary, will you join me in congratulating faith communities across Wales on the work that they have done in helping to welcome asylum seekers, including refugees and unaccompanied refugee children, here into Wales, and supporting them in terms of integrating them into our society and lowering community tensions?
Welsh: Ysgrifennydd y Cabinet, a wnewch chi ymuno â mi i longyfarch cymunedau ffydd ar draws Cymru ar y gwaith y maent wedi'i wneud yn helpu i groesawu ceiswyr lloches, gan gynnwys ffoaduriaid a phlant sy'n ffoaduriaid ar eu pen eu hunain, yma i Gymru, a'u cefnogi o ran eu hintegreiddio yn ein cymdeithas a lleihau tensiynau cymunedol?
English: I think faith communities play an important role in terms of making sure that we continue to keep a welcome in Wales, and I'm certainly happy to endorse the Member's comments and thank them personally for the work that they're doing in our communities.
Welsh: Rwy'n credu bod cymunedau ffydd yn chwarae rhan bwysig yn sicrhau ein bod yn parhau i roi croeso yng Nghymru, ac rwy'n sicr yn hapus i ategu sylwadau'r Aelod a diolch iddynt yn bersonol am y gwaith y maent yn ei wneud yn ein cymunedau.
English: I thank the Member for her question. Our national strategy sets out the actions we are taking to support victims of domestic abuse. A delivery framework to support the strategy will be published shortly and we are also developing a communications framework, a survivor engagement framework and a model for sustainable funding of provision.
Welsh: Diolch i'r Aelod am ei chwestiwn. Mae ein strategaeth genedlaethol yn nodi'r camau rydym yn eu cymryd i gefnogi dioddefwyr cam-drin domestig. Bydd fframwaith cyflawni i gefnogi'r strategaeth yn cael ei gyhoeddi cyn bo hir, ac rydym hefyd yn datblygu fframwaith cyfathrebu, fframwaith ymgysylltu â goroeswyr a model ar gyfer cyllido darpariaeth yn gynaliadwy.
English: Thank you, Cabinet Secretary. The statistics on domestic violence are shocking. In Wales and England, on average, two women are killed by their partner or ex-partner every week. Domestic abuse-related crime is 10 per cent of the total crime - a figure that is increasing - yet it remains the violent crime least likely to be reported to the police. Whilst prosecution rates are rising year on year, reoffending rates remain too high. It's estimated that four in 10 survivors of domestic abuse are repeat victims. The introduction of a domestic violence offenders register would shift the onus on to the perpetrators. This would allow the police to hold information on perpetrators, prioritise resources based on risk and, most importantly, better protect survivors. With this in mind, will the Cabinet Secretary explore the establishment of a Welsh domestic violence register?
Welsh: Diolch i chi, Ysgrifennydd y Cabinet. Mae'r ystadegau trais yn y cartref yn frawychus. Yng Nghymru a Lloegr, ar gyfartaledd, caiff dwy ddynes eu lladd gan eu partner neu gyn-bartner bob wythnos. Troseddau sy'n gysylltiedig â cham-drin domestig yw 10 y cant o gyfanswm y troseddau - ffigur sy'n cynyddu - ac eto honno yw'r drosedd dreisgar sydd leiaf tebygol o gael ei hadrodd i'r heddlu o hyd. Er bod cyfraddau erlyniadau'n codi o flwyddyn i flwyddyn, mae cyfraddau aildroseddu'n parhau i fod yn rhy uchel. Amcangyfrifir bod pedwar o bob 10 o bobl sy'n goroesi cam-drin domestig yn dioddef fwy nag unwaith. Byddai cyflwyno cofrestr o droseddwyr trais yn y cartref yn trosglwyddo'r cyfrifoldeb i'r troseddwyr. Byddai hyn yn caniatáu i'r heddlu gadw gwybodaeth am droseddwyr, yn blaenoriaethu adnoddau yn seiliedig ar risg ac yn bwysicaf oll, yn diogelu goroeswyr yn well. Gyda hyn mewn golwg, a wnaiff Ysgrifennydd y Cabinet ystyried sefydlu cofrestr trais yn y cartref yng Nghymru?
English: I personally am supportive of the Member's principles behind this. I have written to Sarah Newton MP, Parliamentary Under-Secretary of State for Crime, Safeguarding and Vulnerability, to ascertain her views on a campaign for a register of perpetrators. I will consider the issue in light of her response around that. I've also sought some legal advice around the competency of the Assembly as to whether we can create a register or not, but I am exploring all options and I will write to the Member with more details when I receive them.
Welsh: Yn bersonol, rwy'n cefnogi egwyddorion yr Aelod y sy'n sail i hyn. Rwyf wedi ysgrifennu at Sarah Newton AS, yr Is-Ysgrifennydd Gwladol Seneddol dros Drosedd, Diogelu a Bregusrwydd, er mwyn cael ei barn ar ymgyrch dros gofrestr troseddwyr. Byddaf yn ystyried y mater yng ngoleuni ei hymateb i hynny. Rwyf hefyd wedi gofyn am gyngor cyfreithiol parthed cymhwysedd y Cynulliad i greu cofrestr neu fel arall, ond rwy'n edrych ar yr holl opsiynau a byddaf yn ysgrifennu at yr Aelod gyda mwy o fanylion pan fyddaf yn eu cael.
English: Cabinet Secretary, I'm pleased that Jayne Bryant has raised this very important issue. I've had the privilege over a number of years as an Assembly Member to visit Women's Aid groups across Wales and, obviously, in my own constituency, in Abergavenny, where I also visited a safe house, and I realise the important work they do, not just for the victims, but for the families, for children involved as well. I'm sure you'll agree, though, Cabinet Secretary, it's not just about strategy, important though that is; it's about concrete action on the ground as well. So, how are you consulting fully with domestic violence charities to keep up-to-date with the issues that are affecting them from week to week, month to month, year to year, to make sure that the strategy and its goals that you and your Government are implementing are actually delivering real results on the ground that will assist victims of domestic violence and their families?
Welsh: Ysgrifennydd y Cabinet, rwy'n falch fod Jayne Bryant wedi crybwyll y mater pwysig hwn. Cefais y fraint dros nifer o flynyddoedd fel Aelod Cynulliad o ymweld â grwpiau Cymorth i Fenywod ledled Cymru ac yn fy etholaeth i, wrth gwrs, yn y Fenni, lle'r ymwelais hefyd â thŷ diogel, ac rwy'n sylweddoli'r gwaith pwysig y maent yn ei wneud, nid yn unig ar gyfer y dioddefwyr, ond ar gyfer y teuluoedd, ar gyfer plant sy'n gysylltiedig â hyn hefyd. Rwy'n siŵr y byddwch yn cytuno, fodd bynnag, Ysgrifennydd y Cabinet, nad yw'n ymwneud yn unig â strategaeth, er mor bwysig yw honno; mae'n ymwneud â gweithredu pendant ar lawr gwlad hefyd. Felly, sut rydych chi'n mynd ati i ymgynghori'n llawn ag elusennau trais yn y cartref i gael y wybodaeth ddiweddaraf ynglŷn â'r materion sy'n effeithio arnynt o wythnos i wythnos, o fis i fis, o flwyddyn i flwyddyn, er mwyn sicrhau bod y strategaeth a'r nodau rydych chi a'ch Llywodraeth yn eu gweithredu yn sicrhau canlyniadau go iawn ar lawr gwlad a fydd yn cynorthwyo dioddefwyr trais yn y cartref a'u teuluoedd?
English: The Member is right to raise this issue. I'm very keen to ensure that we get a real response from real people when we are developing a strategy. That's why I have survivors on my advisory panel, to tell me about their real-life experiences, to make sure we can deliver on those. I'm working currently with many of the sector individuals regarding sustainable funding models and service agreements, to look again at what services are required on the ground, not just driven by policy of the Government, but actually what people are saying they need in their communities, and I look forward to making those announcements and changes in the near future.
Welsh: Mae'r Aelod yn iawn i godi'r mater hwn. Rwy'n awyddus iawn i sicrhau ein bod yn cael ymateb go iawn gan bobl go iawn pan fyddwn yn datblygu strategaeth. Dyna pam fod gennyf oroeswyr ar fy mhanel ymgynghorol, i ddweud wrthyf am eu profiadau bywyd go iawn, i wneud yn siŵr y gallwn ei gyflawni mewn perthynas â'r rheini. Ar hyn o bryd rwy'n gweithio gyda llawer o'r unigolion yn y sector ar fodelau cyllido cynaliadwy a chytundebau gwasanaeth, i edrych eto ar ba wasanaethau sydd eu hangen ar lawr gwlad, gwasanaethau nad ydynt ond yn cael eu hysgogi gan bolisi'r Llywodraeth yn unig, ond yr hyn y mae pobl yn ei ddweud sydd ei angen arnynt yn eu cymunedau, ac edrychaf ymlaen at wneud y cyhoeddiadau a'r newidiadau hynny yn y dyfodol agos.
English: As it is the start of a new term, I have accepted four topical questions on our agenda this afternoon, and therefore I probably won't be in a position to call all of those who've requested a supplementary question unless the questions are unusually brief during this session. Therefore the first question is from David Rees.
Welsh: Gan ei bod hi'n ddechrau tymor newydd, rwyf wedi derbyn pedwar cwestiwn amserol yn yr agenda yma, ac felly ni fyddaf i mewn sefyllfa, siŵr o fod, i fedru galw pob un o'r rhai sydd wedi gwneud cais am gwestiwn atodol, os na fydd y cwestiynau yn anarferol o fyr yn y sesiwn yma. Felly, y cwestiwn cyntaf - David Rees.
English: Will the Cabinet Secretary outline the lessons that have been learnt from the Kris Wade scandal at the ABMU Health Board? (TAQ0043)
Welsh: A wnaiff Ysgrifennydd y Cabinet amlinellu'r gwersi a ddysgwyd yn sgil y sgandal Kris Wade ym Mwrdd Iechyd Prifysgol Abertawe Bro Morgannwg? (TAQ0043)
English: There are important, wide-ranging lessons to be learned from this case by the whole of the national health service here in Wales, including Abertawe Bro Morgannwg University Local Health Board. I've asked Healthcare Inspectorate Wales to undertake an independent review to provide further reassurance and ensure that lessons are learned. I set this out in my recent statement, and will keep Assembly Members up to date.
Welsh: Mae gan y gwasanaeth iechyd gwladol yng Nghymru yn ei gyfanrwydd, gan gynnwys Bwrdd Iechyd Lleol Prifysgol Abertawe Bro Morgannwg, wersi pwysig a phellgyrhaeddol i'w dysgu o'r achos hwn. Rwyf wedi gofyn i Arolygiaeth Gofal Iechyd Cymru gynnal adolygiad annibynnol i ddarparu sicrwydd pellach a sicrhau bod gwersi'n cael eu dysgu. Nodais hyn yn fy natganiad yn ddiweddar, a byddaf yn rhoi'r wybodaeth ddiweddaraf i Aelodau'r Cynulliad.
English: Cabinet Secretary, the findings of ABMU's internal report on Kris Wade stated that they did not robustly pursue complaints and stated, in effect, that there was a culture in some areas of basing actions on, I quote, 'the believability of patients' is absolutely shocking. I note, and fully supported the calls of the BMA and other opposition parties that there should be an independent inquiry. I am glad that the First Minister stated his support for this yesterday. We want the health board to uphold the highest of standards. The public cannot be assured that it will do this if we simply let it to investigate itself. Consequently, Cabinet Secretary, can you update us on what discussions you have had with Healthcare Inspectorate Wales to expedite an independent inquiry? Thank you.
Welsh: Ysgrifennydd y Cabinet, roedd canfyddiadau adroddiad mewnol Prifysgol Abertawe Bro Morgannwg ar Kris Wade yn datgan nad aethant ar drywydd cwynion yn drylwyr a nodent, i bob pwrpas, fod yna ddiwylliant mewn rhai mannau o seilio camau gweithredu, rwy'n dyfynnu, 'ar i ba raddau y gellid credu cleifion' ac mae hynny'n hollol gywilyddus. Rwy'n nodi ac yn llwyr gefnogi galwadau Cymdeithas Feddygol Prydain a'r gwrthbleidiau eraill y dylid cael ymchwiliad annibynnol. Rwy'n falch fod y Prif Weinidog wedi datgan ei gefnogaeth i hyn ddoe. Rydym eisiau i'r bwrdd iechyd gynnal y safonau uchaf. Ni all y cyhoedd fod yn sicr y bydd yn gwneud hyn os ydym yn gadael iddo ymchwilio ei hun. O ganlyniad, Ysgrifennydd y Cabinet, a allwch roi'r wybodaeth ddiweddaraf i ni ynglŷn â pha drafodaethau a gawsoch gydag Arolygiaeth Gofal Iechyd Cymru i hwyluso ymchwiliad annibynnol? Diolch.
English: Last week, Cabinet Secretary, I met with the chair of ABMU and the senior officer who was one of the seekers of that report to seek reassurances that if this situation arose today, it would be identified quicker and we wouldn't be having the same failures that happened before. Whilst the Member for South Wales West keeps harping on about lessons learnt, it is important to my constituents that lessons are learnt again, because they need the confidence that the systems are in place. Now, they assured me that they were in place, but will you ensure that HIW not just assess their assessment, but they're actually comfortable and confident that the systems that have been identified are in place so that this cannot happen again, and that that will be part of the remit?
Welsh: Yr wythnos diwethaf, Ysgrifennydd y Cabinet, cyfarfûm â chadeirydd Prifysgol Abertawe Bro Morgannwg a'r uwch-swyddog a oedd yn un o'r bobl a ofynnodd am yr adroddiad hwnnw er mwyn cael sicrwydd, pe bai'r sefyllfa hon yn codi heddiw, y byddai'n cael ei chanfod yn gynt ac na fyddem yn gweld yr un methiannau ag a ddigwyddodd o'r blaen. Er bod yr Aelod dros Orllewin De Cymru yn dal i rygnu ymlaen am y gwersi a ddysgwyd, mae'n bwysig i fy etholwyr fod gwersi'n cael eu dysgu eto, oherwydd maent angen yr hyder fod y systemau ar waith. Nawr, maent wedi fy sicrhau eu bod ar waith, ond a wnewch chi sicrhau bod AGIC nid yn unig yn asesu eu hasesiad ond eu bod mewn gwirionedd yn gyfforddus ac yn hyderus fod y systemau a nodwyd ar waith fel na all hyn ddigwydd eto, ac y bydd hynny'n rhan o'r cylch gwaith?